Ronde (anreang)

Ronde iyanaro seddie anreang passicampurusenna rilaleng wedang ronde. Aro ronde'e rikabbu pole ri labbu' bata mapute belona, labbu' tawaro, pejje, wae makemmu, wae pawale ota, canggoreng na golla cella.

Pakkabburenna 
Ku sippulo tahana wedang ronde elo rikabbu', aro campurusenna ronde'e ritambaipi labbu' sokko' dua ratu' gerang eganna. Nappa ritambai tosi labbu' tawaro ruappulo lima gerang eganna. Nappa ritambai pejje sisinru' teng eganna. Nappa ritambaisi wae makemmu siratu' limappulo milli eganna na wae pawale ota sisinruk teng eganna. Nappa ritambaisi canggoreng siratu limappulo gerang eganna. Ronde'e naulle to rikabbu' pole ri bue mancaji campurusenna.

Aro tosi gollae pituppulo lima gerang eganna ritambaiyangngi. Nappa engka to ripabbereangngi pabbelo anreang. Eddi pabbere belo rinasui sibawa wae mancaji campurusenna. Ripileanna belo pole ri pabbeloang anreang iyana macella'e na kudara'e. Labbu' sokko' pute ripasicampuru sibawa labbu berre' na pejje. Nappa aro wae makemmu'e ripasicampuru' sibawa wae pawale ota'e. Carana passicampurusi ritambai ta'sicedde-cedde'.  ku elok ni ribeloi sibawa pabbeloang anreang, assicampurusenna riseseangngi. Nappa ro canggorengnge risicampurusi golla nappa riabbu' alusu pake balendere'. Aro assicampurusenna ta' siarua gerang nappa ri tenre'-tenre'. Ku purani ripakkuro, ripattama'ni campurusenna ri ronde'e. Nappa rikabbu' mancaji pada loci na wae'e rinasu sangggenna matase'.

Owungenna